Public procurement notice: Modification Of A Contract/Concession During Its Term
Published: 2022-12-16
Buyer: NIF Nemzeti Infrastruktúra Fejlesztő zártkörűen működő Részvénytársaság
Country: HU
Contract type: Works
Procedure: Open procedure
CPV classification: 45000000: Construction work | 45232450 | 45233120: Road construction works | 45233162 | 45233228

Technical requirements: Veszprémben a 8. sz. főút és a 82. sz. főút összekötésének megépítése. A 8. sz. főút osztottpályás elsőrendű főúttá fejlesztése keretében megépített Budapest úti külön szintű csomópont és a 82. sz. főúton a Veszprém Megyei Büntetés Végrehajtási Intézetnél meglévő szintbeli csomópont közötti szakasz megépítése: kb. 1,1 km hosszúságú 2x2 sávos összekötő út építésével, két szintbeli csomópont azaz két körforgalmi csomópont létesítésével, 0,8 km gyalog és kerékpárúttal, közműkiváltásokkal.
A nyertes ajánlattevő(k) által ellátandó feladatokat részletesen a közbeszerzési dokumentumok tartalmazzák.
Jelen 1. sz. szerződésmódosításra a Kbt. 141. § (2)-(3) bekezdése alapján került sor, az alábbi indokok alapján:
Vállalkozó Szerződésben foglalt feladatát képezte az Ajánlati Dokumentáció V. kötetének részeként kiadott UT/VT-005/2020 tervszámú Kiviteli tervben foglaltak alapján a 8. sz. és 82. sz. főutak összekötésének 0+355 km szelvényében és 1+083 km szelvényében egy-egy turbókörforgalom kialakítása, melyekben a körforgalmi sávok fizikai elválasztására beépített LED fényforrással rendelkező GHY-SV-LED fém gömbsüvegek - vagy azzal azonos tulajdonsággal rendelkező, műszakilag egyenértékű termékkel történő megvalósítása - került betervezésre.
A Szerződés teljesítése során Vállalkozó 2022. augusztus 22-én kelt 1252/2022 iktatószámú levelében tájékoztatta Megrendelőt, hogy a GHY-SV-LED önálló LED fényforrással rendelkező gömbsüvegre vonatkozóan a 305/2011/EU rendeletnek és a 275/2013. (VII. 16.) Korm. rendeletnek megfelelő teljesítménynyilatkozat nem áll rendelkezésre, annak helyettesítésére - igazoltan - műszakilag egyenértékű terméket sem a hazai, sem a külföldi kereskedelmi forgalomban lévőt nem áll módjában beszerezni, ezért kérte egy önálló fényforrással nem rendelkező FV-120 acél gömbsüveg beépítésének Megrendelői jóváhagyását.
Megrendelő 2022. szeptember 30-án kelt K-49371/2022 iktatószámú levelében jelezte Vállalkozó felé, hogy az eredetileg a kiviteli tervben szereplő GHY-SV-LED gömbsüveg helyett az FV-120 acél gömbsüveg termék alkalmazásához abban az esetben járul hozzá, ha a jóváhagyott kiviteli tervtől való eltéréshez szükséges valamennyi jóváhagyást Vállalkozó megszerez, többek között a közút kezelőjének elfogadó nyilatkozatát is.
A Magyar Közút Nonprofit Zrt. Veszprém Megyei Igazgatósága 2022. október 6-án kelt VES-101/20/2022. iktatószámú levelében tájékoztatást adott arról, hogy engedélyezi olyan termékek beépítését, melyek teljesítménye megfelel a vonatkozó Útügyi Műszaki Előírásoknak és rendelkeznek a magyarországi forgalmazásukhoz szükséges engedélyekkel.
Ezt követően a Vállalkozó 2022. október 19-én kelt 1633/2022. iktatószámú levelében Változtatási Kérelmet (továbbiakban: Kérelem) nyújtott be a „Turbókörforgalmak fizikai elválasztása önálló fényforrással nem rendelkező gömbsüvegek alkalmazásával” tárgyban, amelyben ismertette, hogy FV-120 típusú acél gömbsüveget kíván alkalmazni a turbókörforgalmak kialakítása során a sávok közti fizikai elválasztásra, a 305/2011/EU rendeletnek megfelelő termékkört igazoló dokumentummal bemutatva annak megfelelőségét. Vállalkozó a Kérelmében a változtatásból eredően nettó - 49 867 828,- Ft díjcsökkenést mutatott be.
Vállalkozó a Kérelmében nyilatkozatot tett, hogy a Vállalkozási Szerződéses Feltételek 19.2.6. pontjában biztosított jogával nem kíván élni, mely szerint nem csökkenti a változtatás miatt csökkent Vállalkozói Díj alapján számított összegre a Teljesítési Biztosíték összegét.
Mérnök a Kérelemben foglaltakat értékelve 2022. október 26-án kelt K-52264/2022 iktatószámú szakmai állásfoglalásban a fizikai elválasztósávként beépítendő FV-120 típusú acél gömbsüveg alkalmazása miatti műszaki változtatásából eredően nettó - 49 867 832,- Ft elfogadására tett javaslatot Megrendelő részére, melyet Megrendelő - árszakértője javaslatát figyelembe véve - elfogadott.
Veszprémben a 8. sz. főút és a 82. sz. főút összekötésének megépítése. A 8. sz. főút osztottpályás elsőrendű főúttá fejlesztése keretében megépített Budapest úti külön szintű csomópont és a 82. sz. főúton a Veszprém Megyei Büntetés Végrehajtási Intézetnél meglévő szintbeli csomópont közötti szakasz megépítése: kb. 1,1 km hosszúságú 2x2 sávos összekötő út építésével, két szintbeli csomópont azaz két körforgalmi csomópont létesítésével, 0,8 km gyalog és kerékpárúttal, közműkiváltásokkal.
A nyertes ajánlattevő(k) által ellátandó feladatokat részletesen a közbeszerzési dokumentumok tartalmazzák.
A módosítások jellege és mértéke (a szerződés esetleges korábbi módosításainak feltüntetésével együtt):
1. A Szerződés 4.1 pontja a következők szerint módosult: "4.1. A Vállalkozót a Szerződés teljesítése esetén megillető Vállalkozói Díj, mint átalánydíj összege: nettó 2 977 020 649,- Ft + ÁFA, azaz kettőmilliárd-kilencszázhetvenhétmillió-húszezer-hatszáznegyvenkilenc forint + ÁFA."
(eredeti szövegrész: "4.1. A Vállalkozót a Szerződés teljesítése esetén megillető Vállalkozói Díj, mint átalánydíj összege: nettó 3 026 888 481,- Ft + ÁFA, azaz hárommilliárd-huszonhatmillió-nyolcszáznyolcvannyolcezer-négyszáznyolcvanegy forint + ÁFA..)


Winner: STRABAG Építő Korlátolt Felelősségű Társaság